Diari Oficial de la Generalitat Valenciana


Sumari del DOGV 4732, del 15-04-2004 (2004/3700)

ORDRE de 5 de març de 2004, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2004.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4732

Data del DOGV
:   15-04-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/3700


Data del document
:   05-03-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * reinserció professional
    * pràctiques de formació
    * lluita contra l'atur
    * formació professional
    * organització patronal
    * ajuda a les empreses
    * societat sense fins de lucre
    * aprenentatge professional
    * empresa privada
    * empresa pública
    * alumne
    * suport econòmic
    * administració local
    * sindicat
    * ajuda pública

ORDRE de 5 de març de 2004, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2004. [2004/X3700]
  
Amb data 5 de febrer de 2004 va ser publicada en el Diari Oficial de la Generalitat Valenciana (DOGV núm. 4.685), l'Ordre de 30 de desembre de 2003, de la Conselleria d'Economia, Hisenda i Ocupació, per la qual es determinava el Programa de Formació Professional Ocupacional i es regulava el procediment per a la concessió d'ajudes durant l'exercici de 2004.
  
Després de la publicació de la Llei 17/2003, de 30 de desembre de 2003 (DOGV de 31 de desembre de 2003), de Pressupostos de la Generalitat Valenciana per a l'exercici 2004, i d'acord amb el que estableix l'article 47 del Text Refós de la Llei d'Hisenda Pública de la Generalitat Valenciana, es publiquen els crèdits que han de finançar el Programa de Formació Professional Ocupacional, la quantia de les ajudes que puguen concedir-se per a cada via de programació, així com la línia pressupostària a càrrec de la qual es realitzaran.
  
En virtut d'això, en ús de les facultats conferides per la Llei 5/83, de 30 de desembre, de Govern Valencià, i d'acord amb el que estableix la disposició addicional de l'Ordre de 30 de desembre de 2003, de la Conselleria d'Economia, Hisenda i Ocupació,
  
ORDENE
  
Article 1
  
L'assignació pressupostària per al Programa de Formació Professional Ocupacional definit en l'Ordre de 30 de desembre de 2003 (DOGV núm. 4.685), de la Conselleria d'Economia, Hisenda i Ocupació, en funció de les vies de programació que arreplega l'article 13 de la citada convocatòria serà:
  
1. Mitjançant centres col·laboradors homologats (Via 1), s'assigna una quantia màxima de 71.874.034 euros la distribució provincial de la qual serà la següent:
  
Alacant: 8.811.800 euros
  
Castelló: 2.257.900 euros
  
València: 64.396.173 euros
  
2. Mitjançant entitats amb què s'establisquen convenis de col·laboració (Via 2), s'assigna una quantia màxima de 3.000.000 d'euros.
  
3. Mitjançant empreses o organitzacions empresarials que assumisquen un compromís de contractació, almenys, d'un 50% dels alumnes que finalitzen l'acció formativa (Via 3), s'assigna una quantia màxima de 3.800.000 euros.
  
Article 2
  
Es destinarà una quantia màxima de 2.500.000 euros per a atendre les sol·licituds d'ajudes a l'alumnat.
  
Article 3
  
La totalitat de les ajudes previstes en els articles precedents es finançaran a càrrec del capítol 4 de l'estat de despeses del pressupost del SERVEF per a 2004, subprograma pressupostari 322.52, «Formació Professional Ocupacional», línia de subvenció T0218000 «Formació Professional Ocupacional-Gestió Pla FIP».
  
Article 4
  
En el cas que quedaren sol·licituds, presentades a l'empara de l'Ordre de 30 de desembre de 2003, de la Conselleria d'Economia, Hisenda i Ocupació (DOGV 4.685 de 5 de febrer de 2004), valorades positivament d'acord amb el procediment establit per la citada Ordre, aquestes es constituiran en llista de reserva, degudament ordenades, que podran ser resoltes favorablement en la mesura que s'incremente el crèdit pressupostari destinat a aquest Programa en la línia corresponent.
  
Article 5
  
El règim de pagaments i justificacions de les ajudes es realitzaran en els termes establits en l'Ordre de 30 de desembre de 2003 (DOGV núm. 4.685, de 5 de febrer de 2004) i en les corresponents resolucions d'aprovació de concessió d'ajudes.
  
DISPOSICIÓ FINAL
  
Contra el present acte, que posa fi a la via administrativa, podran els interessats interposar-hi recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant aquest mateix òrgan en el termini d'un mes, computat en els termes ja dits, segons allò que s'ha disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.
  
València, 5 de març de 2004
  
El conseller d'Economia, Hisenda i Ocupació,
  
GERARDO CAMPS DEVESA